IZVEDBENI SKLEP KOMISIJE

z dne 17. novembra 2014

o spremembi Izvedbenega sklepa 2014/366/EU o določitvi seznama programov sodelovanja in navedbi skupnega zneska celotne podpore iz Evropskega sklada za regionalni razvoj za vsak program v okviru cilja evropskega teritorialnega sodelovanja za obdobje 2014–2020

(notificirano pod dokumentarno številko C(2014) 8423)

(2014/805/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1299/2013 Evropskega parlamenta in Sveta z dne 17. decembra 2013 o posebnih določbah za podporo cilju „evropsko teritorialno sodelovanje“ iz Evropskega sklada za regionalni razvoj (1) in zlasti člena 4 Uredbe,

po posvetovanju z Odborom za usklajevanje evropskih strukturnih in investicijskih skladov, ustanovljenim na podlagi člena 150(1) Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (2),

ob upoštevanju naslednjega:

(1) Komisija je z Izvedbenim sklepom Komisije 2014/366/EU (3) na podlagi člena 4(4) Uredbe (EU) št. 1299/2013 določila prispevek iz Evropskega sklada za regionalni razvoj (v nadaljnjem besedilu: ESRR) za čezmejne programe v okviru instrumenta za predpristopno pomoč (v nadaljnjem besedilu: IPA II), ki spadajo na področje uporabe Uredbe (EU) št. 231/2014 Evropskega parlamenta in Sveta (4), vendar še ni mogla tudi določiti prispevka iz ESRR za čezmejne programe in programe za morske bazene v okviru evropskega instrumenta sosedstva (v nadaljnjem besedilu: EIS), ki spadajo na področje uporabe Uredbe (EU) št. 232/2014 Evropskega parlamenta in Sveta (5).

(2) V skladu s členom 4(5) Uredbe (EU) št. 1299/2013 naj bi se prispevek iz ESRR za čezmejne programe in programe za morske bazene v okviru EIS za vsako državo članico odobril pod pogojem, da se z EIS zagotovijo najmanj enakovredni zneski.

(3) Izvedbeni sklep 2014/366/EU bi bilo zato treba ustrezno spremeniti –

SPREJELA NASLEDNJI SKLEP:

Člen 1 Izvedbeni sklep 2014/366/EU se spremeni: 1. vstavi se naslednji člen: „Člen 4a Prispevek ESRR za čezmejne programe in programe za morske bazene v okviru evropskega instrumenta sosedstva (EIS), ki spadajo na področje uporabe Uredbe (EU) št. 232/2014, za vsako državo članico je določen v Prilogi V.“ 2. besedilo Priloge k temu sklepu se doda kot Priloga V.

Člen 2 Ta sklep je naslovljen na države članice.

V Bruslju, 17. novembra 2014 Za Komisijo Corina CREȚU Članica Komisije

(1) UL L 347, 20.12.2013, str. 259.

(2) UL L 347, 20.12.2013, str. 320.

(3) Izvedbeni sklep Komisije 2014/366/EU z dne 16. junija 2014 o določitvi seznama programov sodelovanja in navedbi skupnega zneska celotne podpore iz Evropskega sklada za regionalni razvoj za vsak program v okviru cilja evropskega teritorialnega sodelovanja za obdobje 2014–2020 (UL L 178, 18.6.2014, str. 18).

(4) Uredba (EU) št. 231/2014 Evropskega parlamenta in Sveta z dne 11. marca 2014 o vzpostavitvi instrumenta za predpristopno pomoč (IPA II) (UL L 77, 15.3.2014, str. 11).

(5) Uredba (EU) št. 232/2014 Evropskega parlamenta in Sveta z dne 11. marca 2014 o vzpostavitvi evropskega sosedskega instrumenta (UL L 77, 15.3.2014, str. 27).